# Årsberetning for Grønn avdeling 2022

## Beskrivelse av avdelingen

* Avdeling hadde 11 brukere per 31.12.22
* Antall årsverk er 14 hvorav 60% - 3-årig og 40% - 1-årige per 31.12.2022
* Grønn avdeling har stor variasjonsbredde i brukergruppen. Diagnoser som autisme, Prader-Willis og Downs syndrom er representative for våre brukere.
* Målsetning for grønn avdeling har vært å gi den enkelte bruker et målrettet og realistisk opplæringstilbud.
* Generelle aktiviteter på avdelingen er: sansestimulering, fysmus, kommunikasjon, fysisk aktivitet, sosialtrening og produksjon av kort og diverse produkter.

## Dette har vi arbeidet med i år

* Vi har jobbet med implementering av nytt journalsystem “OMHU” og har gått over til Document Control med våre interne systemer på dagsenteret. I tillegg til digitalimplementering av nye systemer har vi jobbet med nye mål- og tiltaksplaner for våre brukere.
* Vi har også implementert nye kommunikasjonssystemer for noen av våre brukere.
* Personalet på avdelingen sammen med fagkonsulenten har deltatt på 5 dagers studietur til Warszawa i Polen. Vi har besøkt Stiftelsen “Synapsis” og dagsenteret i Wilcza Gora.
* Vi har gjennomført 2 planleggingsdager der hovedtema var «etikk, kultur og ukultur samt den vanskelige samtalen».
* Personalet tok blant annet kurs om psykiske lidelser og utviklingshemming, bruk av makt og tvang, seksualitet og utviklingshemming.

Avdelingsleders vurdering: Undertegnede vurderer at avdelingen i stor grad oppnådde målsetningene som ble satt både for brukere og for personalet. Undertegnede setter stor pris på medarbeidere som er dedikerte og som har et felles mål for å skape “trivsel, samarbeid og kvalitet” for våre brukere.

Marcel Babraj  
avdelingsleder